Dlamini-Zuma dán weer in hof oor afsonderingsregulasies | Maroela Media
Nkosazana Dlamini-Zuma, minister van samewerkende regering en tradisionele sake, se aansoek om appèl teen 'n vroeëre hofbevinding wat vlak 4 en vlak 3 van die afsonderingsregulasies irrasioneel en ongrondwetlik verklaar het, sal Woensdag aangehoor word.
Reyno de Beer, die president van die Liberty Fighters Network, het die naweek in 'n verklaring gesê die aansoek sal omstreeks 10:00 in die Pretoriase hooggeregshof aangehoor word.
Dié betreklik onbekende drukgroep het die hofaansoek teen die regering gebring om die afsonderingsregulasies ongeldig en ongrondwetlik te laat verklaar.
"[Ons] is gereed om die minister in die tweede rondte te pak," het De Beer gesê.
Maroela Media het vroeër berig regter Norman Davis het vroeër vandeesmaand in sy uitspraak bevind die minister se regulasies, waarmee die staat inbreuk maak op mense se fundamentele regte, het nie die toets van rasionaliteit geslaag nie. In 'n dikwels snydende uitspraak het Davis bevind dit lyk of Dlamini-Zuma eerder glo dat enigiets geregverdig kan word in 'n poging om die land teen 'n ernstige gesondheidsgevaar te beskerm.
In regskringe is die uitspraak gekritiseer as dat dit vaag was in die manier waarop dit die magdom regulasies wat ingestel is sedert pres. Cyril Ramaphosa 'n ramptoestand op 15 Mei afgekondig het, hanteer het.
Die minister in die presidensie, Jackson Mthembu, het op sy beurt gesê hy glo enige ander hof gaan tot 'n ander slotsom kom as Davis.
algehele afsondering In die nuus Liberty Fighters Network Nkosazana Dlamini-Zuma
Vrou ernstig beseer in val tydens staptog
Get yourself some snacks and drinks.
headscarf will most definitely bring a12000 page pitcure book for this case.
Time she move to an old age home.
Reyno de Beer, ons salueer julle. Duisend dankies vir wat julle doen. Sjoe, wat 'n voorbeeld is julle nie vir ons almal nie. So dankbaar vir julle moed, durf en onverskrokke dapperheid. Sterkte.
Die tante behoort in die ouetehuis.
Hoekom moet ek aftree op 63 jr maar sy kan op 71 jr besluit hoe ons moet lewe maak nie sin sy moes al lankal afgetree het dat jonger mense daai besluite kan maak niks teen ouer mense.
Op die saak van hof sake…wat het gebeur van die hofsaak teen die ban van sigarette..? Sou die regters die uitspraak die geprioritiseer het nie..? Of het dit ook nou stille dood geword?